POZIV UMETNICIMA ZA UČEŠĆE NA KONKURSU ZEMUNSKI SALON 2025 – AKTUELNOSTI
Umetnička galerija Stara kapetanija raspisuje konkurs za učešće na 41. Zemunskom salonu, tradicionalnoj kolektivnoj izložbi koja okuplja umetnike iz cele Srbije.
[bookmark: _GoBack]Ovogodišnja tema nosi naziv Aktuelnosti, kao podsetnik na prvu izložbu otvorenu u Umetničkoj galeriji Stara kapetanija davne 1985. godine – izložbu Aktuelnosti Bratislava Ljubišića, jednog od osnivača i dugogodišnjeg predsednika Umetničkog saveta galerije. Tim izborom želimo da ukažemo na kontinuitet, ali i da pozovemo savremene autore da, četiri decenije kasnije, odgovore na pitanje: šta su danas naše aktuelnosti?
Kao i prethodnih godina, kustoski tim Zemunskog salona postavlja temu koja otvara prostor za promišljanje univerzalnih vrednosti i savremenih izazova, kroz različite likovne i primenjene discipline.
Pravo učešća imaju umetnici iz Srbije svih generacija i poetika. Na izložbi će biti predstavljeno oko 40 autora/ki. U obzir dolaze radovi iz oblasti slikarstva, crteža, grafike, fotografije, kolaža, instalacije, skulpture, dizajna i drugih vizuelnih disciplina.
Rok za prijavu: 20. oktobar 2025.
Način prijave: Prijavu i fotografiju rada poslati na e-mail: galerija.s.kapetanija@gmail.com sa naznakom “Zemunski salon 2025”.
Prijava treba da sadrži:
1. Kvalitetnu fotografiju rada (JPG, PNG ili PDF, 300 dpi).
2. Word dokument nazvan imenom i prezimenom autora, sa sledećim podacima:
· ime i prezime, adresa, e-mail, broj telefona, link ka sajtu ili društvenim mrežama;
· opis rada (naziv, tehnika, dimenzije, godina nastanka, objašnjenje koncepta do 300 reči);
· kratka umetnička biografija do 500 reči.
Za video radove priložiti i link ka radu.
Napomene:
· Kotizacija za učešće na izložbi iznosi 1.500 dinara i plaćaju je samo umetnici čiji radovi budu selektovani.
· Radovi koji se kače na zid moraju biti adekvatno opremljeni.
· Zbog ograničenosti prostora, nije moguće koristiti projektore za video radove. Skulpture i radovi za zid mogu imati maksimalnu širinu 120 cm.
· Radovi ne treba da budu stariji od dve godine.
O izboru radova odlučuje žiri u sastavu: Gordana Petrović, redovni prof. FPU, Željko Đurović, akademski slikar i Maja Živanović, istoričar umetniosti.
Priznanje Zemunskog salona i ove godine biće dodeljeno umetniku/ci mlađe generacije (do 35 godina), koji/ja kao nagradu dobija termin za samostalnu izložbu u narednoj godini.

